Kamu bisa jelasin ke aku soal Pengujian haiwan dalam bahasa melayu?

Pengujian haiwan, juga dikenali sebagai pengujikajian haiwan, penyelidikan haiwan, dan pengujian in vivo, ialah penggunaan haiwan bukan manusia dalam uji kaji (sungguhpun sesetengah penyelidikan tentang haiwan melibatkan hanya tingkah laku semula jadi atau pemerhatian tulen, seperti seekor mencit melalui pagar sesat atau kajian bidang kawanan cimpanzi). Penyelidikan dijalankan di dalam universiti, sekolah perubatan, syarikat farmasi, ladang, syarikat pertahanan, dan kemudahan komersial yang menyediakan perkhidmatan pengujian haiwan kepada industri. Ini termasuk penyelidikan tulen seperti genetik, biologi perkembangan, kajian tingkah laku, serta penyelidikan gunaan seperti penyelidikan bioperubatan, xenopemindahan, pengujian dadah dan ujian toksikologi, termasuk pengujian kosmetik. Haiwan juga digunakan untuk pendidikan, pembiakbakaan, dan penyelidikan pertahanan. Amalan ini terkawal kepada pelbagai tahap di negara berlainan.